Public procurement notice: Voluntary Ex Ante Transparency Notice
Published: 2018-01-12
Buyer: Region Sjælland
Country: DK
Contract type: Supplies
Procedure: Negotiated without a prior call for competition
CPV classification: 33100000
Estimated value: 1630000 DKK

Technical requirements: Der er tale om indkøb af Next Generation Sequencing-apparatur der skal anvendes til forskning. Forskningen indgår som led i sikring af forbedrede behandlingsformer og -forløb, herunder at give en hurtigere og mere præcis diagnose (infektionshygiejnisk vurdering).
Der er tale om indkøb af ét Next Generation Sequencing-apparatur der skal anvendes til forskning med helgenom-sekventering, typning af bakterier i udbrudssituationer (herunder MRSA, VRE og CPO), samt erkendelse af virulens-mekanismer (herunder resistens for antibiotika). Forskningen indgår som led i sikring af forbedrede behandlingsformer og –forløb, herunder at give mulighed for en hurtigere og mere præcis diagnose.
Udover selve apparaturet er der behov for at supplere kontrakten med en serviceaftale, ligesom der vil være behov for at indkøbe tilhørende forbrugsvarer.
Til forskningsprojektet har Region Sjælland (udover krav om interoperabilitet ved datasammenligning med eksisterende udstyr på andre klinisk mikrobiologiske afdelinger) opstillet følgende krav til udstyret:
— Udstyret skal kunne håndtere homopolymerer, og fejlraten ved basebestemmelserne skal være lavest mulig af hensyn til anvendelsen og videreførelsen af forskningens resultater.
MySeq System fra Illumina Denmark ApS kan håndtere homopolymerer med mange baser. Derimod er det almindeligt kendt, at andre NGS-apparaturer, fx Ion Torrent, har problemer med at måle og håndtere data for homopolymerer (> 6-7 baser), jf. Sara Goodwin, John D. McPherson og W. Richard McCombie, Coming of age: ten years of next generation sequencing technologies, 2016. Det er af afgørende betydning, at apparaturet kan måle og håndtere homopolymerer (> 6-7 baser). Såfremt Ion Torrent anvendes i forskningen, vil hele sekvensen af baser ikke være korrekte ved de længere homopolymerer. Det er derfor ganske uhensigtsmæssigt at anvende Ion Torrent henset til resultaterne og kvaliteten heraf som ønskes opnået ved forskningsprojektet. Herudover fremgår det af produktspecifikationerne, at Illuminas metodologi (MySeq) generelt resulterer i en fejlrate på ca. 0.1 %. Til sammenligning har metodologien ved Ion Torrent en fejlrate på > 0.5 %. For at sikre forskning på højeste niveau, er det en forudsætning at opnå de absolut mest korrekte og fyldestgørende resultater. I den forbindelse må det ud fra forskningsverdenens perspektiv antages, at selv en afvigelse på 0,5 % kan forstyrre det endelige resultat i en sådan grad, at relevansen af resultaterne i høj grad udvandes.
Af hensyn til kvaliteten af forskningen og dets relevans i det videre arbejde vurderes det, at der kun findes én leverandør som følge af Ion Torrents' manglende tekniske egenskaber, jf. udbudslovens § 80, stk. 3, nr. 2. Ligeledes kan der argumenteres for, at Ion Torrent fra Thermo Fisher ApS i henhold til udbudslovens § 80, stk. 4, ikke fremstår som et rimeligt alternativ eller erstatning set i forhold til forskningens kvalitet. Herudover vurderes kravet om at skulle håndtere mange homopolymerer objektivt set at være sagligt, hvorfor vurderingen af den manglende konkurrence af tekniske årsager, ikke vurderes at være en kunstig indskrænkning af udbudsvilkårene.
Da ordregiveren har fulgt proceduren i henhold til § 4 i lov om Klagenævnet for Udbud, skal en klage over, at ordregiveren i strid med udbudsdirektivet har indgået en kontrakt uden forudgående offentliggørelse af en udbudsbekendtgørelse være indgivet til Klagenævnet inden 30 kalenderdage regnet fra dagen efter ordregiverens offentliggørelse af en bekendtgørelse i EU-Tidende om indgåelse af kontrakt.


Winner: Illumina Denmark ApS
Award value: 1630000